PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 20008/24.03.2023

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

privind modificarea Anexei nr. 1 la HCL nr. 96/08.04.2021 pentru aprobarea SF şi

indicatorii tehnico-economici pentru obiectivul de investiții:

**„*Pistă de biciclete pe coronamentul digului mal drept al râului Someș de la stația de epurare până la limita administrativă a municipiului Satu Mare spre Dara”***

Proiectul cu titlul **„*Pistă de biciclete pe coronamentul digului mal drept al râului Someș de la stația de epurare până la limita administrativă a municipiului Satu Mare spre Dara”*** s-a depus spre finanţare în luna mai 2022, în cadrul finanţat Programului Naţional de Redresare şi Rezilienţă, Componeneta 10- Fondul Local, Investiția I.1.4. Asigurarea infrastructurii pentru transport verde- piste pentru biciclete (şi alte vehicule electrice uşoare la nivel local/metropolitan). Contractul de finanţare a fost semnat în luna noiembrie 2022.

Obiectivul proiectului constă în construirea a 7.02 km de pistă de biciclete pe coronamentul digului mal drept al râului Someș de la stația de epurare până la limita administrativă a municipiului Satu Mare spre Dara.

Prin HCL nr. 96/08.04.2021 s-a aprobat documentația SF şi indicatorii tehnico-economici conform Anexei nr. 1 ce face parte din hotărâre.

Conform Ghidului solicitantului, în mediul urban valoarea maximă elgibilă pentru construirea de piste de biciclete este de 200.000 euro/km luând în considerare cursul Inforeuro aferent lunii mai 2021 de 1 euro=4,9227 lei.

Astfel, după depunerea cererii de finanţare şi actualizarea Devizului general, cu valorile generate de aplicaţia de investiţii PNRR, valoarea totală a investiției este de 6.911.470,80 lei (fără TVA) din care construcții – montaj 5.940.197,65 lei (fără TVA).

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

 Director executiv Șef serviciu

 ec. Ursu Lucia Dr. Sveda Andrea